

**Павлодар ауданы Ольгинка ауылының көшесін қайта атау туралы**

Павлодар облысы Павлодар ауданы Ольгинка ауылдық округі әкімінің 2017 жылғы 10 сәуірдегі № 1-03-03 шешімі. Павлодар облысының Әділет департаментінде 2017 жылғы 25 сәуірде № 5474 болып тіркелді

      Қазақстан Республикасының 2001 жылғы 23 қандардағы "Қазақстан Республикасындағы жергілікті мемлекеттік басқару және өзін-өзі басқару туралы" Заңының 35-бабының 2-тармағына, Қазақстан Республикасының 1993 жылғы 8 желтоқсандағы "Қазақстан Республикасының әкімшілік-аумақтық құрылысы туралы" Заңының 14-бабының 4) тармақшасына сәйкес, Ольгинка ауылы тұрғындарының пікірін ескере отырып және облыстық ономастикалық комиссияның 2016 жылғы 21 қарашадағы қорытындысы негізінде Ольгинка ауылының әкімі **ШЕШІМ ҚАБЫЛДАДЫ:**  
      1. Павлодар ауданы Ольгинка ауылының "Школьная" көшесі "Тәуелсіздік" көшесіне қайта аталсын.  
      2. Осы шешімнің орындалуын бақылауды өзіме қалдырамын.  
      3. Осы шешім оның алғашқы ресми жарияланған күнінен кейін күнтізбелік он күн өткен соң колданысқа енгізіледі.

|  |  |
| --- | --- |
| *Ольгинка ауылының әкімі* | *Е. Дочкина* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК